Horatierne
Horatierne, i den romerske sagnhistorie trillingebrødre, der i en slags tvekamp med de fjendtlige trillinger Curiatierne skulle afgøre, om Rom eller Alba Longa skulle have herredømmet i Latium. 
To Horatier faldt, men den sidste dræbte de tre Curiatiere — og senere også sin egen søster, fordi hun sørgede over den Curiatius, som hun havde elsket: "Sådan vil hver romersk kvinde dø, der sørger over en fjende". 
I europæisk litteratur og kunst er Horatierne derfor blevet symboler på den betingelsesløse trang til frihed.